Source: https://www.riigiteataja.ee/akt/423082017021
Timestamp: 2019-11-20 18:27:38+00:00
Document Index: 5176948

Matched Legal Cases: ['§ 6', '§ 9', '§ 12', '§ 6', '§ 22', '§ 35', '§ 6', '§ 6', '§ 9', '§ 12']

Raasiku Raamatukogu põhimäärus – Riigi Teataja
Raasiku Raamatukogu põhimäärus
Raasiku Raamatukogu põhimäärus - sisukord
§ 6 Direktori asendamine
§ 9 Rahalised vahendid ja finantseerimise korraldamine
§ 12 Kogud, teenindus, lugeja
RT IV, 23.08.2017, 21
Vastu võetud 11.12.2007 nr 31
10.05.2011 13.05.2011
08.12.2015 RT IV, 18.12.2015, 12 01.01.2016
08.08.2017 RT IV, 23.08.2017, 8 01.09.2017
Määrus kehtestatakse kohaliku omavalitsuse korralduse seaduse § 6 lõike 2, § 22 lõike 1 punkti 34, § 35 lõike 2 ning rahvaraamatukogu seaduse § 6 lõike 1 alusel.
(1) Raasiku Raamatukogu (edaspidi raamatukogu) on Raasiku Vallavalitsuse hallatav asutus.
(2) Raamatukogu ametlik nimetus on Raasiku Raamatukogu.
(3) Raamatukogu asukohaks on Raasiku vald Harju maakonnas. Raamatukogu postiaadress on Meierei tn 27, Raasiku, 75203 Harju maakond.
[RT IV, 23.08.2017, 8 - jõust. 01.09.2017]
(4) Raamatukogu teeninduspiirkond on Raasiku valla haldusterritoorium.
(5) Raamatukogu juhindub oma tegevuses rahvaraamatukogu seadusest, UNESCO rahvaraamatukogude manifestist ja käesolevast põhimäärusest ning teistest õigusaktidest.
(6) Raamatukogul on oma nimega pitsat ning sümboolika.
(7) Raamatukogu struktuuri kuulub haruraamatukoguna Peningi raamatukogu, asukohaga Raasiku tee 11-4, Peningi küla, Raasiku vald, 75211, Harjumaa
[RT IV, 18.12.2015, 12 - jõust. 01.01.2016]
2) osutab tasulisi eriteenuseid (paljundustööd, väljatrükid üldkasutatavatest andmebaasidest), mille eest võetava tasu suuruse kehtestab Raasiku Vallavalitsus;
6) teeb koostööd teiste raamatukogudega;
7) korraldab raamatukogu töö arvestust ning esitab vastavad aruanded;
9) kogub ja säilitab teeninduspiirkonda puutuvat kirjandust ja muud ainestikku;
10) täidab Raasiku Põhikooli kooliraamatukogu põhiülesannet, toetab oma tegevusega kooli õppekava täitmist ning on Raasiku Põhikooli õpikeskkonna osa.
(2) Direktoril peab olema raamatukogunduse või infoteaduste alane kõrgharidus. Kui on muu kõrgharidus, peab direktor omama raamatukoguhoidja kutsekvalifikatsiooni neljandat astet.
(3) Avaliku konkursi tulemuse alusel sõlmib direktoriga töölepingu Raasiku vallavanem. Direktoriga sõlmitud töölepingu muudab ja lõpetab Raasiku vallavanem.
(4) Raamatukoguteeninduse korraldamisel ja raamatukogu tegevust reguleerivate küsimuste lahendamisel nõustab direktorit raamatukogu nõukogu.
(1) Direktor vastutab raamatukogu üldseisundi, arengu ning rahaliste vahendite õiguspärase ja otstarbeka kasutamise eest, samuti raamatukogule kasutada antud vara kasutamise, säilimise ning korrashoiu eest.
(2) Direktor kindlustab raamatukogu tulemusliku, häireteta töö ning raamatukogu töö- ja teeninduskorralduse, teeb koostööd raamatukogu nõukoguga ning Raasiku Vallavalitsusega.
1) esindab raamatukogu ja omab tööandja õigusi;
2) sõlmib, muudab, peatab ja lõpetab personaliga töölepinguid, kohaldab distsiplinaarkaristusi ja ergutusi ning kinnitab käskkirjaga ameti- ja tööjuhendeid;
3) korraldab raamatukogu asjaajamist vastavalt õigusaktidega kehtestatud nõuetele;
4) juhib lähtudes kehtivatest õigusaktidest raamatukogu majandus- ja finantstegevust, esitab Raasiku Vallavalitsusele raamatukogu eelarve eelnõu ning vastutab eelarve täitmise eest;
5) algatab või osaleb raamatukogu tegevust reguleerivate õigusaktide ja raamatukogu põhimääruse eelnõude ning arengukava koostamisel ja esitab need vastuvõtmiseks, kehtestamiseks või kinnitamiseks omavalitsusorganile;
6) korraldab õigusaktidega ettenähtud aruannete koostamise ja esitamise;
7) esitab raamatukogu tegevust kajastavad andmed ja dokumendid järelevalveasutustele;
8) on aruandekohustuslik vallavalitsuse ja Raasiku Vallavolikogu ning raamatukogu nõukogu ees;
9) kinnitab oma käskkirjaga raamatukogu lahtioleku aja.
§ 6. Direktori asendamine
Direktorit asendab tema puhkusel või töölähetuses olemise ajal, haigestumise või töölt vabastamise korral kõigi õiguste ja kohustustega isik, kellele on töölepingu, ametijuhendi või direktori käskkirjaga tehtud ülesandeks direktori ülesannete täitmine.
(2) Nõukogu nõustab direktorit ja teeb Raasiku Vallavolikogule ja Raasiku Vallavalitsusele ettepanekuid raamatukoguteeninduse korraldamise kohta.
(4) Nõukogul on 3 kuni 7 liiget, kelle volitused kestavad 2 aastat.
(5) Nõukogu koosseisu kinnitab ja selles teeb muudatusi Raasiku Vallavalitsus korraldusega.
(6) Nõukogu koosolekutest võtab osa raamatukogu direktor, kuid ta ei ole nõukogu liige.
(7) Raamatukogu direktor on nõukogu ees aruandekohustuslik.
(8) Nõukogu valib oma liikmete hulgast esimehe ja aseesimehe. Nõukogul on õigus kaasata oma töösse spetsialiste ja eksperte.
(9) Nõukogu pädevus ja ülesanded on:
4) muude raamatukogu tegevust puudutavate oluliste küsimuste läbiarutamine, ettepanekute tegemine raamatukogutöö paremaks korraldamiseks ja vajalike vahendite taotlemiseks.
(10) Nõukogul on õigus:
(11) Nõukogu töövorm on koosolek. Nõukogu koosolekud toimuvad vähemalt kolm korda aastas.
(12) Nõukogu koosoleku kutsub kokku nõukogu esimees, tema äraolekul aseesimees. Nõukogu koosoleku kokkukutsumisest informeeritakse nõukogu liikmeid vähemalt 4 päeva enne koosoleku toimumist. Nõukogu on otsustusvõimeline, kui kohal on kaks kolmandikku liikmetest, sealhulgas esimees või aseesimees.
(13) Nõukogu koosolekul arutamisele tulevate küsimuste ettevalmistamist ning asjakohaste materjalide eelnevat tutvustamist nõukogu liikmetele korraldab nõukogu esimees.
(14) Nõukogu teeb oma otsused poolthäälteenamusega.
(15) Nõukogu koosolekud protokollitakse. Nõukogu protokoll vormistatakse 10 tööpäeva jooksul pärast koosoleku toimumist ja saadetakse igale nõukogu liikmele.
(1) Raamatukogu vara moodustavad talle Raasiku valla poolt sihtotstarbeliseks valdamiseks ja kasutamiseks antud seadmed, inventar ja muu vara.
(2) Raamatukogu valdab, kasutab ja käsutab oma valduses olevat vara vastavalt Raasiku Vallavolikogu kehtestatud Raasiku vallavara eeskirjale.
§ 9. Rahalised vahendid ja finantseerimise korraldamine
(1) Raamatukogu eelarve tuludeks on eraldised riigieelarvest ja Raasiku valla eelarvest, laekumised sihtasutustelt ja sihtkapitalidelt, eraldised ja annetused äriühingutelt, organisatsioonidelt ja füüsilistelt isikutelt ning tasud raamatukogu põhitegevusega seotud ja põhimääruses sätestatud tasulistest teenustest.
(2) Raasiku valla eelarvest tagatakse:
1) raamatukogu töötajate töötasud;
2) raamatukogu kogude regulaarne varustatus teavikutega lähtuvalt raamatukogu teeninduspiirkonna elanike arvust;
3) võimaluste olemasolul raamatukogu eripärale vastavad ruumid, sisustus ja majandamiskulud.
Raamatukogu esitab oma tegevuse kohta õigusaktides ettenähtud aruanded. Statistiline ja sisulise töö aruanne esitatakse Harju Maakonnaraamatukogule. Raasiku Vallavalitsus esitab Kultuuriministeeriumile aruande rahvaraamatukogule riigieelarvest eraldatud summade kasutamise kohta hiljemalt iga aasta 20. jaanuariks.
(1) Kontrolli raamatukogu tegevuse üle teostatakse Raasiku valla põhimääruses ja teistes õigusaktides ettenähtud korras.
(2) Järelevalvet raamatukogu ja direktori tegevuse seaduslikkuse ja otstarbekuse üle teostab Raasiku Vallavalitsus.
(3) Raamatukogu finantsmajanduslikku tegevust ja vara kasutamise sihipärasust kontrollib Raasiku Vallavolikogu revisjonikomisjon.
§ 12. Kogud, teenindus, lugeja
(2) Raamatukoguteeninduse korraldus, lugeja õigused ja kohustused sätestatakse raamatukogu kasutamise eeskirjades, mille kinnitab Raasiku Vallavolikogu.
(1) Raamatukogu ümberkorraldamise või tegevuse lõpetamise otsustab Raasiku Vallavolikogu.
(2) Raamatukogu ümberkorraldamisest või tegevuse lõpetamisest teatab Raasiku Vallavalitsus Kultuuriministeeriumile vähemalt üks kuu enne kavandatavat tähtaega.
Määrus jõustub 01. jaanuar 2008.a